Document ID: 31990R0969

Komisijas Regula (EEK) Nr. 969/90
(1990. gada 18. aprīlis),
ar ko paredz sīki izstrādātus noteikumus attiecībā uz otro ārkārtas graudaugu produktu, liellopu gaļas un sviesta piegādi Rumānijai
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Regulu (EEK) Nr. 456/90 (1990. gada 22. februāris) par otro neatliekamo rīcību attiecībā uz dažu lauksaimniecības produktu piegādi Rumānijai [1], un jo īpaši tās 4. panta 2. punktu,
ņemot vērā Padomes Regulu (EEK) Nr. 467/86 (1986. gada 25. februāris), ar ko paredz vispārīgus pievienošanās kompensācijas summu sistēmas noteikumus attiecībā uz graudaugu produktiem, ņemot vērā Spānijas pievienošanos [2], un jo īpaši regulas 7. pantu, un atbilstošos noteikumus attiecībā uz citiem attiecīgajiem produktiem,
tā kā jāparedz, ka Regulā (EEK) Nr. 456/90 minēto produktu piegādi Rumānijai veic eksportētāji, ko pilnvarojušas Rumānijas iestādes un kam jāpārņem produkti, kad tos izņem no Komisijas izraudzītajiem intervences krājumiem;
tā kā šādas piegādes jāveic, ievērojot noteikumus Komisijas Regulā (EEK) Nr. 569/88 (1988. gada 16. februāris), ar ko paredz kopīgus, sīki izstrādātus noteikumus intervences produktu izlietojuma un/vai galamērķa pārbaudei [3], un kurā jaunākie grozījumi izdarīti ar Regulu (EEK) Nr. 948/90 [4], un būtu vajadzīga garantija, kas nodrošina izbraukšanu no Kopienas muitas teritorijas;
tā kā par šiem produktiem nav jāmaksā kompensācijas, valūtas kursu starpības kompensācijas vai pievienošanās kompensācijas;
tā kā šajā regulā paredzētie pasākumi ir saskaņā ar visu attiecīgo pārvaldības komiteju atzinumiem,
IR PIEŅĒMUSI ŠO REGULU.
1. pants
Ar šo regulu paredz sīki izstrādātus noteikumus graudaugu produktu, liellopu gaļas un sviesta piegādei, kas pieejami Rumānijas iestādēm saskaņā ar Regulu (EEK) Nr. 456/90.
2. pants
1. Komisija izraugās glabātavas, no kurām produktus var izvest.
2. Saskaņā ar nosacījumiem, kas reglamentē attiecīgo produktu izvešanu no uzglabāšanas vietas, produktus padara pieejamus personām, kurām Rumānijas iestādes noteiktajā kārtībā ir atļāvušas attiecīgos produktus pārvest uz Rumāniju.
3. Produktus padara pieejamus:
- uzrādot 2. punktā minētās atļaujas oriģināleksemplāru, pēc tā pārbaudes un
- pēc tam, kad pilnvarotā persona ir parakstījusi pienācīgi aizpildītu pārņemšanas apliecību, kuras paraugs ir norādīts pielikumā.
Turklāt aģentūra, kas produktus padara pieejamus, patur tās atļaujas kopiju vai fotokopiju, kuru uzrāda katru reizi, kad tiek pārņemta preču partija.
3. pants
1. Preces var izvest, ja pirms tam tās dalībvalsts intervences aģentūrai, kurā produkti ir padarīti pieejami, ir iemaksāts:
- nodrošinājums, kas ir vienāds ar attiecīgā produkta iepirkuma cenu, kuru piemēro, izvedot no noliktavas, ja tie ir graudaugu produkti un sviests,
- nodrošinājums, kas ir EUR 280 par 100 kg, ja tā ir liellopu gaļa.
2. Šīs regulas 1. pantā minētos produktus piegādā, ievērojot Regulas (EEK) Nr. 569/88 noteikumus.
Noliktavas orderī, kas minēts Regulas (EEK) Nr. 569/88 3. pantā, ir šāds papildu teksts:
"Neatliekama rīcība attiecībā uz Rumāniju. Produkti, par kuriem nedrīkst maksāt kompensācijas, valūtas kursu starpības kompensācijas un/vai pievienošanās kompensācijas."
3. No nodrošinājuma iemaksas atbrīvo saskaņā ar Regulas (EEK) Nr. 569/88 4. pantu un 13. panta 1. punkta a) apakšpunktu. Tās 18. pantu nepiemēro.
4. pants
Ar šo Regulas (EEK) Nr. 569/88 pielikuma I daļai ("Produkti, kas jāeksportē tādā pašā stāvoklī, kādā tos izņēma no intervences krājumiem") pievieno šādu 62. punktu un attiecīgu zemsvītras piezīmi:
"62. Komisijas Regula (EEK) Nr. 969/90 (1990. gada 18. aprīlis), ar ko paredz sīki izstrādātus noteikumus attiecībā uz otro ārkārtas graudaugu produktu, liellopu gaļas un sviesta piegādi Rumānijai [5]."
5. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1990. gada 18. aprīlī

Labels: 5
3
18
6